Nepali, News, Polites » कास्की क्षेत्र नं ४ को निर्वाचन स्थगित , मतगणना भईरहेको समयमा मतपत्र च्यातेपछि बवाल
पोखरा,माघ २३- नेपाली कांग्रेसको महाधिवेशनको दोस्रो चरणको निर्वाचन प्रक्रिया अन्तरगतको क्षेत्रीय सभापति, महाधिवेशन प्रतिनिधि र महासमिति सदस्यहरुको निर्वाचन क्षेत्र नं ४ बाहेकका स्थानहरुमा सम्पन्न भएको छ । क्षेत्र नं ४ मा भने मतगणना भईरहेको समयमा आफ्नो पराजय निश्चित भएपछि पुरन गुरुङ पक्षले मतपत्र च्यातेपछि निर्वाचन नै स्थगितहुन पुगेको छ भने जिल्लाका अन्य स्थानहरुको निर्वाचन सम्पन्न भएको बताईएको छ ।
क्षेत्र नं १ को क्षेत्रीय सभापतिमा युवा नेता कृष्ण केसी निकटका बृजमान गुरुङ निर्वाचित भएका छन । उनले १ सय १८ मतल्याई बिजय भएका थिए भन उनका निकटम प्रतिद्धण्दीमा सस्थापन पक्ष निकटमानिने कास्की काँग्रसका जिल्ला सभापति एवं सांसद यज्ञबहादु थापाका प्रिय पात्रकारुपमा चिनिएका प्रकाश खनालले १ सय १४ मत ल्याएई झिनो मतले पराजित भएका छन ।
त्यसैगरी क्षेत्र नं २ बाट वर्तमान सभापति माधव बास्तोला पुन निर्वार्चित भएका छन ।उनले ६५ मत ल्याएर बिजय भएका छन् । बास्तोलो जिल्ला सभापतिका दावेदार शुक्रराज शर्मा निकटका मानिन्छन् । उनका निकट्म प्रतिद्धण्दीमा पुष्पेन्द्र पाण्डेले ५९ मत ल्याएर पराजित भएका हुन । पाण्डेलाई सभासद शारदा पौडेलको समर्थन रहेका थियो ।
क्षेत्रनं ३ बाट कास्कीका युवानेता देवराज चालिसे निकट बिजया आचार्य निर्वाचित भएका छन । उनले ६१ मत ल्याएर निर्वाचित भएका छन । शुक्रराज शर्माको खेमाबाट क्षेत्रीय सभापतिमा निर्वाचन लडेका पुण्डरी बराल पराजित हुन पुगेका छन । उनि झण्डै दुई दर्जन मतको अन्तरले पराजित भएको बताईएको छ ।
निर्वाचन क्षेत्र नं ४ बाट नेता शुत्रराज शर्माका प्रिय पात्र र पारीवारीक सदस्यकारुपमा चिनिएका पोषनाथ शर्मा र देउवा पक्ष संग निकट रहेका पुरन गुरुङ बीच भएको निर्वाचनमा पोषनाथ शर्माको पक्षमा उल्लेख्य मत आएपछि देउवा निकटका पुरन पक्षका प्रतिनिधिले मतगणना भईरहेको अवस्थामा मतपत्र च्यातेपछि क्षेत्र नं ४ का क्षेत्रीय सभापतिको निर्वाचन स्थगित भएको जिल्ला निर्वाचन सदस्य शिरोमणी लामिछानेले बताए । ‘त्यस क्षेत्रको पुन निर्वाचन हुन सक्छ’ उनले भने ।
कास्की जिल्लाको ४ वटा निर्वाचन क्षेत्रहरुबाट क्रमश क्षेत्रीय सभापतिको निर्वाचनमा जिल्लाको निर्वाचन क्षेत्र नं १ बाट २ सय २० जना, २ बाट १ सय २५ जना, ३ बाट १सय १० जना, ४ बाट १ सय ८० जना गरी कुल ६ सय ३५ जना प्रतिनिधिहरुले क्षेत्रीय सभापतिलगायतका प्रतिनिधिहरु र जिल्ला नेतृत्वको निर्वाचनमा भागलिएका थिए । कास्कीको निर्वाचन क्षेत्र नं ४ बाहेकका अन्य क्षेत्रबाट क्षेत्रीय सभापति सहित ११ जना महाधिवेशन प्रतिनिधि निर्वार्चित भएका छन ।
भोलीबाट कास्की जिल्लाको नेतृत्व कुन खेमाको पोल्टोमा जान्छ भने जोडघटाउ सुरुहरुने छ । यस अधिवेशनले आगामी महाधिवेशनमा नेतृत्वको दावी गरिरहेका नेताहरुको हैसियत प्रष्टयाउने र भावी रणनितिकोलागि मार्गप्रसस्त गर्ने समेत बताईएको छ । माघ १५ गते देशभरका गाँउ र नगरपालिका इकाई कमिटीबाट चुनिएका प्रतिनिधि मतदाता रहने यस अप्रत्यक्ष निर्वाचनबाट समानुपातिकरसमावेशी सिद्धान्तका आधारमा दलित, महिला, आदिवासी–जनजाति र अल्पसंख्यक कोटामा पनि प्रतिनिधि चयन गरिनेछ ।